Swanger vrou se moord moes soos selfmoord lyk | Maroela Media
Tshegofatso Pule (28) se kêrel het Maandag in die landdroshof in Roodepoort aan die Wes-Rand verskyn in verband met haar moord.
Ntuthuko Ntokozo Shoba (32) word daarvan beskuldig dat hy die 31-jarige Muzikayise Malephane gehuur het om sy swanger vriendin te vermoor in 'n poging om haar swangerskap van sy vrou weg te steek.
Shoba staan ​​tereg op aanklagte van moord, sameswering tot moord en regsverydeling.
Die 31-jarige Muzikayise Malephane is kort daarna in hegtenis geneem in verband met die moord. Malephane het Vrydag skuld beken op Pule se moord en is tot 20 jaar tronkstraf gevonnis nadat hy 'n pleitooreenkoms met die staat aangegaan het.
Hiervolgens het hy onderneem om teen Shoba, wat hy as die baasbrein agter die moord geïdentifiseer het, te getuig. Hy het saam met Shoba skoolgegaan en is glo R70 000 aangebied om Pule te vermoor.
Phindi Mjonondwane, woordvoerder van die Nasionale Vervolgingsgesag in Gauteng, sê Malephane beweer die aanvanklike plan was om Pule aan 'n brug in Maraisburg op te hang en haar telefoon te neem om 'n selfmoordboodskap op haar WhatsApp-status te skryf.
Volgens Malephane het die eerste aanslag op Pule se lewe egter misluk aangesien sy nooit opgedaag het vir 'n werksonderhoud by 'n restaurant langs Gold Reef City waar Shoba met Malephane gereël het om haar op te laai nie.
Malephane het Pule toe op 4 Junie by Shoba se huis opgelaai onder die voorwendsel dat hy 'n Uber-bestuurder is. Hy het "op 'n donker plek" stilgehou en Pule geskiet. Hy wou dit egter steeds na 'n selfmoord laat lyk en het na Durban Deep gery, waar hy haar aan 'n boom opgehang het.
Die saak teen Shoba is tot 1 Maart uitgestel. Hy sal na verwagting dan aansoek om borgtog doen.
Foto's: Dele van Limpopo onder water
Hy skiet haar eers en hang haar dan aan 'n boom. Dit moes na selfdood lyk???
Hoe in sy lewe het hy gedink gaan hy wegkom hiermee. As iemand selfmoord pleeg, skiet hulle nie eers hulself en dan hang hulself op nie!
Die vrou is gewetenloos vermoor en dan was sy nog swanger ook. Die moordenaar was beslis nie baie slim nie want sekerlik sal iemand wat selfdood beplan nie haarself eers met n mes steek en dan ophang nie. Hoop haar kerel vrot in die tronk.
Dit is die domste moordenaar ooit!!
Die berig se sy is eers gesteek (steekwonde), en later praat dit weer van geskiet. Was sy dus gesteek en geskiet? En hy wou dit nog na selfmoord laat lyk!!!